กวีประชาไท: ทำไมชื่อเกรียนไม่ได้
พรรคเกรียนตั้งไม่ได้ขายหัวเราะ ชื่อขบเผาะเพราะดีท่าทีเท่หัวหน้าพรรคดูเกรียนกล้ามีฮาเฮ ตาไม่เหล่เฉไฉวิสัยทัศน์หลายเรื่องที่ทายท้านำมาเสนอ คบเป็นเกลอเธอฉันได้ไม่อึดอัดแนวทางตั้งคลังความคิดผิดถูกชัด นำมาจัดลำดับโชว์นโยบายเช่นจัดการสุนัขทั้งระบบให้จบเรื่อง หรือสร้างเมืองศิลปวัฒนธรรมนำมาขายประชาชนมีบำนาญ ธนาคารต้นไม้ เพิ่มเวลาให้ครูดูแลนักเรียนแยกขยะทำปุ๋ยลุยเป็นวาระแห่งชาติ สิ่งน่าปรารถนาว่าหมดเหี้ยนนโยบายอีกหลายต่างอย่างเกรียนๆ ไม่ใช่เพี้ยนนะพี่น้องไยข้องขัดชื่อพรรคเกรียนต้องเปลี่ยนใหม่ไม่อนุญาต ท่านผิดพลาดนะ กกต.ของ้างงัดเกรียนหมายถึงความสั้นอันเต็มพิกัด กะทัดรัดต่างกับกร่างอยู่กลางถนนเกรียนคือผู้อยู่ในวินัยผมไม่ยาว ทุกย่างก้าวอยู่ในทัณฑ์อันเข้มข้นเกรียนไม่ใช่กร่างอย่างบางตน ที่มองคนด้วยกันต่ำชั้นเอย 
พรรคเกรียนตั้งไม่ได้ขายหัวเราะ ชื่อขบเผาะเพราะดีท่าทีเท่ หัวหน้าพรรคดูเกรียนกล้ามีฮาเฮ ตาไม่เหล่เฉไฉวิสัยทัศน์ หลายเรื่องที่ทายท้านำมาเสนอ คบเป็นเกลอเธอฉันได้ไม่อึดอัด
กวีประชาไท,ธุลีดาวหาง,เกรียน